CELEX: E2011P0009
Language: fi
Date: 2011-07-21 00:00:00
Title: EFTAn valvontaviranomaisen 21. heinäkuuta 2011 Norjaa vastaan nostama kanne (Asia E-9/11)

6.10.2011   
            
            
               FI
            
            
               Euroopan unionin virallinen lehti
            
            
               C 294/8
            
         EFTAn valvontaviranomaisen 21. heinäkuuta 2011 Norjaa vastaan nostama kanne
   (Asia E-9/11)
   2011/C 294/08
   EFTAn valvontaviranomainen, Rue Belliard 35, 1040 Bryssel, Belgium asiamiehinään Xavier Lewis, Florence Simonetti ja Gjermund Mathisen, nosti 21. päivänä heinäkuuta 2011 EFTAn tuomioistuimessa kanteen Norjaa vastaan.
   EFTAn valvontaviranomainen on pyytänyt EFTAn tuomioistuinta toteamaan, että
   
               1.
            
            
               Koska Norjan kuningaskunta pitää voimassa Norjan säännellyillä markkinoilla henkilöihin ja ETAn jäsenvaltioihin sijoittautuneisiin yrityksiin kohdistuvia omistusosuus- ja äänioikeusrajoituksia säännellyistä markkinoista 29 päivänä kesäkuuta 2007 annetun lain nro 74 (pörssilaki) 35 §:n 1, 2 ja 3 momentissa ja 36 §:ssä ja rahoitusvälineiden rekisteröinnistä 5 päivänä heinäkuuta 2002 annetun lain (arvopaperikeskuslaki) 5-3 §:n 1, 2 ja 3 momentissa ja 5-4 §:ssä säädetyllä tavalla, se ei täytä ETA-sopimuksen 31 ja 40 artiklasta johtuvia velvoitteitaan.
            
         
               2.
            
            
               Norjan kuningaskunta maksaa oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Norjan lainsäädäntö rajoittaa omistus- ja äänioikeutta rahoituspalveluiden infrastruktuurista vastaavissa instituutioissa. Pörssilain mukaan omistusosuus pörsseissä ei saa olla yli 20 % eikä osuus koko äänimäärästä saa olla yli 20 % tai yhtiökokouksen äänimäärästä yli 30 %. Arvopaperikeskuslakiin sisältyy vastaavat arvopaperikeskuksia koskevat säännökset.
            
         
               —
            
            
               EFTAn valvontaviranomainen katsoo, että kiistanalainen lainsäädäntö ei ole yhteensopiva ETA-sopimuksen 31 artiklan mukaisen sijoittautumisvapauden eikä 40 artiklan mukaisen pääoman vapaan liikkuvuuden kanssa.
            
         
               —
            
            
               EFTAn valvontaviranomainen katsoo erityisesti, että kiistanalainen lainsäädäntö ei ole tarpeen rahoitusmarkkinoiden toimivuuden ja tehokkuuden edistämiseksi. Se ei myöskään lisää markkinatoimijoiden luottamusta instituutioiden riippumattomuuteen ja puolueettomuuteen. Valvontaviranomaisen mukaan käytettävissä on vaihtoehtoisia, vähemmän rajoittavia toimia, jotka ovat riittävän vaikuttavia.